吐水

吐水，又叫吐水作用，或者泌水、泌液等，係有維管束嘅草木，佢木質部因為根壓而將水迫出葉尖或葉邊，見到水滴。

夜晚，多數草木都會將氣孔合埋，所以無蒸騰排水。假如泥裏濕氣重，咁草木裏便水潛能比泥低，咁草木就會吸水。草木積水就有根壓，水就升到上維管束頂，就經葉尖水孔排出，造咗水滴。

呢啲水因為帶有植物嘅有機物質、醣、各種礦物鹽，同鉀鹽，所以乾咗會見到白色嘢。

如果吐水氮成份高，好可能係肥傷徵狀，落得太多肥料，樖嘢係脫緊水。補救係用大量嘅水沖走肥料，雖則咁會做成水污染，但係回復泥養份嘅方法。

吐水同露唔同，露係空氣濕氣凝結響表面。

植物生理學